«Թող ներեն բոլոր այն մարդիկ, ովքեր նման կարծիք ունեն, որովհետև 122 000 ընտրողի դեպքում պարտադիր չէ, որ յուրաքանչյուրը պատրաստ լինի կանգնել փողոցում: Ո՞վ է ասել, որ «Ելք»–ի բոլոր ընտրողները պատրաստ են և կարող են պայքար ծավալել նաև փողոցում: Ասեմ ավելին՝ շատ մարդիկ, ովքեր եկել էին այդ ցույցին` իմանալով և մոտավորապես պատկերացնելով, կարծում եմ, ոչ բոլորն էին ընտրել «Ելք»–ին։ Կային, որ բոյկոտել էին և համարել, որ ընտրությունները սխալ ճանապարհ են: Այսինքն՝ այդ մարդիկ, ովքեր պայքարի տարբեր ճանապարհներ են տեսնում, հենց նրանք են համախմբվում: Դա շատ նորմալ է։ Ոչ ոք չի պատկերացնում, որ մի կանչով 120 000 մարդ պետք է հայտնվեր փողոցում, դա շատ պրիմիտիվ է։ Եվ այո՛, «Ելք»–ի կողմնակիցները միշտ չէ, որ փողոցային պայքարի կողմնակից են և ամենքը չեն, որ պատրաստ են այդ ճանապարհով լուծել հարցերը: Բայց մենք` որպես մեր քաղաքացիների վստահություն ունեցող ուժ, պատրաստ ենք այլ ճանապարհով տանել պայքարը»,-ասաց նա: